รับเละ
ใครๆ ก็จับตามองว่าโครงการอภิมหาเงินกู้ครั้งยิ่งใหญ่ของประวัติศาสตร์ชาติไทย 2 ล้านล้านบาทนั้น แบงก์กรุงไทยจะต้องรับเละ ทั้งเป็นที่ปรึกษา และปล่อยกู้ให้ในฐานะแบงก์รัฐนัมเบอร์วัน แถมกรรมการผู้จัดการธนาคารกรุงไทย &#8220;วรภัค ธันยาวงษ์&#8221; ก็มีความสนิทแนบแน่นกับฝ่ายการเมืองมั่กๆ
22 เม.ย. 2556

ใครๆ ก็จับตามองว่าโครงการอภิมหาเงินกู้ครั้งยิ่งใหญ่ของประวัติศาสตร์ชาติไทย 2 ล้านล้านบาทนั้น แบงก์กรุงไทยจะต้องรับเละ ทั้งเป็นที่ปรึกษา และปล่อยกู้ให้ในฐานะแบงก์รัฐนัมเบอร์วัน แถมกรรมการผู้จัดการธนาคารกรุงไทย “วรภัค ธันยาวงษ์” ก็มีความสนิทแนบแน่นกับฝ่ายการเมืองมั่กๆ
แต่เขาออกตัวว่า การกู้เงินลงทุน 2 ล้านล้านบาทของรัฐบาล คนอาจมองสินเชื่อจะเติบโตมาก แต่ไม่จริง และธนาคารก็ไม่ได้ต้องการให้สินเชื่อจำนวนมากกับโครงการนี้ เนื่องจากกำไรจากสินเชื่อต่ำ จึงเน้นว่าให้เข้าไปเป็นที่ปรึกษาโครงการ ดูแผนทางการเงิน รวมทั้งให้เข้าไปเจาะกลุ่มลูกค้าซัพพลายเชน เพราะเงินจะหมุนหลายรอบ
“สินเชื่อเราก็อยากให้ แต่ตอนนี้การแข่งขันสินเชื่อรุนแรง สิ่งที่เกิดขึ้นกับระบบธนาคารขณะนี้เกิดกับต่างประเทศเมื่อ 20 ปีก่อน เมื่อกำไรต่ำมากจะปล่อยสินเชื่ออย่างเดียวคงไม่ได้ ต้องมาสู้เรื่องค่าธรรมเนียม จากนี้อย่างเร็วอีก 3 ปี ธนาคารพาณิชย์ไทยรายได้จากดอกเบี้ยจะกลับมาเป็นรายได้จากค่าธรรมเนียม” วรภัค กล่าว
ว่าแต่ค่าที่ปรึกษาได้เงินเยอะกว่าปล่อยกู้ แถมไม่มีความเสี่ยงด้วย อันนี้เห็นด้วยมั่กๆ